21.4.2023
DA
Den Europæiske Unions Tidende
L 107/3
(7)
Gennem vedtagelsen af forordning (EU) 2021/1119 har Unionen i lovgivningen fastsat målet om at opnå en balance mellem menneskeskabte emissioner i hele økonomien fra kilder og optag gennem dræn af drivhusgasser internt i Unionen senest i 2050 og, hvor det er relevant, at opnå negative emissioner derefter.
Ved nævnte forordning fastsættes der også et bindende EU-mål om en intern reduktion af nettodrivhusgasemissionerne (emissioner efter fratrækning af optag) med mindst 55 % sammenlignet med 1990-niveauerne senest i 2030.
Alle økonomiske sektorer forventes at bidrage til at opnå dette mål, herunder sektoren for arealanvendelse, ændringer i arealanvendelse og skovbrug (»LULUCF«).
For at sikre, at der gøres en tilstrækkelig indsats for afbødning i andre sektorer frem til 2030, er bidraget fra nettooptag til Unionens 2030-klimamål begrænset til 225 mio.
ton CO2ækvivalenter.
I forbindelse med forordning (EU) 2021/1119 bekræftede Kommissionen i en tilsvarende erklæring sin hensigt om at fremsætte forslag til en revision af Europa-Parlamentets og Rådets forordning (EU) 2018/841 (8) i overensstemmelse med ambitionen om at øge nettokulstofoptaget til mere end 300 mio.
ton CO2-ækvivalenter i LULUCF-sektoren senest i 2030.
(8)
For at bidrage til den øgede ambition om at reducere nettodrivhusgasemissionerne fra mindst 40 % til mindst 55 % sammenlignet med 1990-niveauerne og for at sikre, at LULUCF-sektoren yder et bæredygtigt og forudsigeligt langsigtet bidrag til Unionens mål om klimaneutralitet, bør der fastsættes bindende mål for stigningen i nettooptag af drivhusgasser for hver medlemsstat i LULUCF-sektoren i perioden fra 2026 til 2030, hvilket resulterer i et mål på 310 mio.
ton CO2-ækvivalenter i nettooptag for Unionen som helhed i 2030.
I den metode, der anvendes til at fastsætte de nationale mål for 2030, bør der tages hensyn til forskellen mellem Unionens mål og de gennemsnitlige drivhusgasemissioner og -optag i 2016, 2017 og 2018, som hver enkelt medlemsstat har rapporteret i dens 2020-indgivelse, og de nuværende modvirkningsresultater i LULUCF-sektoren bør afspejles sammen med hver medlemsstats andel af det forvaltede areal i Unionen under hensyn til den pågældende medlemsstats kapacitet til at forbedre sine resultater i sektoren via arealforvaltningspraksis eller ændringer i arealanvendelsen, som gavner klimaet og biodiversiteten.
En overopfyldelse fra medlemsstaternes side vil bidrage yderligere til at opfylde Unionens klimamål.
(9)
De bindende mål for det øgede ambitionsniveau for nettodrivhusgasemissioner og -optag bør fastsættes for hver medlemsstat ved et lineært forløb.
Forløbet bør starte i 2022 ved det gennemsnit af drivhusgasemissioner, der er rapporteret af den pågældende medlemsstat i 2021, 2022 og 2023, og slutte i 2030 ved det mål, der er fastsat for den pågældende medlemsstat.
For i fællesskab at nå Unionens 2030-mål, samtidig med at der tages hensyn til udsvinget i drivhusgasemissioner og -optag fra år til år i LULUCF-sektoren, er det hensigtsmæssigt, at der for hver medlemsstat fastsættes en forpligtelse til at nå en sum af nettodrivhusgasemissioner og -optag for perioden fra 2026 til 2029 (»budgettet for 2026-2029«) ud over det nationale mål for 2030.
(10)
De regnskabsregler, der er fastsat i artikel 6, 7, 8 og 10 i forordning (EU) 2018/841, havde til formål at fastslå det omfang, hvori afbødning i LULUCF-sektoren kunne bidrage til Unionens 2030-mål for reduktion af drivhusgase­ missioner på 40 %, som ikke omfattede LULUCF-sektoren.
For at forenkle de lovgivningsmæssige rammer for denne sektor finder de nuværende regnskabsregler ikke anvendelse efter 2025, og medlemsstaternes overholdelse af de nationale regler bør verificeres på grundlag af rapporterede drivhusgasemissioner og -optag.
Dette ville sikre metodologisk overensstemmelse med Europa-Parlamentets og Rådets direktiv 2003/87/EF (9), med EuropaParlamentets og Rådets forordning (EU) 2018/842 (10) og med det nye mål for reduktion af nettodrivhusgasemi­ ssionerne på mindst 55 %, som også omfatter LULUCF-sektoren.
(8) Europa-Parlamentets og Rådets forordning (EU) 2018/841 af 30. maj 2018 om medtagelse af drivhusgasemissioner og -optag fra arealanvendelse, ændret arealanvendelse og skovbrug i klima- og energirammen for 2030 og om ændring af forordning (EU) nr.
525/2013 og afgørelse nr.
529/2013/EU (EUT L 156 af 19.6.2018, s. 1).
(9) Europa-Parlamentets og Rådets direktiv 2003/87/EF af 13. oktober 2003 om et system for handel med kvoter for drivhusgase­ missioner i Unionen og om ændring af Rådets direktiv 96/61/EF (EUT L 275 af 25.10.2003, s. 32).
(10) Europa-Parlamentets og Rådets forordning (EU) 2018/842 af 30. maj 2018 om bindende årlige reduktioner af drivhusgasemissioner for medlemsstaterne fra 2021 til 2030 som bidrag til klimaindsatsen med henblik på opfyldelse af forpligtelserne i Parisaftalen og om ændring af forordning (EU) nr.
525/2013 (EUT L 156 af 19.6.2018, s. 26).